Minecraft Wiki:Projects/Greek translation/Σκελετοί

Οι σκελετοί είναι σχετικά γρήγοροι εχθροί οι οποίοι ρίχνουν βέλη στον παίκτη και οποιοδήποτε Mob που τους επιτίθεται. Όπως και τα ζόμπι, οι σκελετοί εμφανίζονται σε περιοχές με χαμηλό φωτισμό, και θα καούν στο φως της μέρας (όταν ο ήλιος είναι τουλάχιστον 15 μοίρες πάνω από το έδαφος), εκτός και αν κολυμπούν στο νερό ή βρίσκονται σε σκιά, π.χ. κάτω από ένα δέντρο, προεξοχή βουνού ή σε κατασκευή του παίκτη. Έπειτα από την έκδοση 1.2, η τεχνητή νοημοσύνη των σκελετών έχει βελτιωθεί, κάνοντάς τους περίπου τόσο "έξυπνους" όσο και τα ζόμπι, εφ'όσον έλαβαν παρόμοιες βελτιώσεις. Οι σκελετοί τώρα αναζητούν προστασία όταν καίγονται, και εκτελούν άλλες ακόμα "έξυπνες" λειτουργίες.

Εμφάνιση
Ένας σκελετός έχει άσπρα κόκκαλα, ένα κρανίο και το ίδιο πρόσωπο με ένα ζόμπι, αλλά διαφορετικού χρώματος. Στο δεξί του χέρι κρατά ένα τόξο.

Χρήσεις
Οι σκελετοί είναι οι μοναδικές πηγές κοκκάλων και Bone Meal και αφήνουν επίσης πίσω τους βέλη έτοιμα προς χρήση. Κάθε σκελετός αφήνει πίσω του 0 - 2 κόκκαλα και/ή 0 - 2 βέλη όταν πεθάνει. Παρ'όλο που κάποια βέλη πυροβοληθέντα από ένα σκελετό καρφώνονται στο έδαφος ή σε τοίχους, ο παίκτης δεν μπορεί να τα μαζέψει και να κάνει χρήση αυτών. Λόγω τοιούτων πολύτιμων αντικειμένων, τα μπουντρούμια με σκελετούς αποτελούν συχνά αντικείμενο ερευνών για λόγους εξαγωγής αντικειμένων από mobs. Υπάρχει επίσης μια μικρή πιθανότητα ένας σκοτωθείς σκελετός να αφήσει πίσω του το τόξο του.

Ένα Creeper πρέπει να σκοτωθεί από ένα σκελετό για να αφήσει πίσω του ένα Δίσκο βινυλίου.

Έπειτα από το στιγμιότυπο 12w06a, ένας σκελετός έχει πιθανότητα 1/40 να αφήσει πίσω του το τόξο του. Εάν γίνει αυτό, υπάρχει επίσης μια 1/5 πιθανότητα αυτό το τόξο να είναι μαγεμένο με Δύναμη Ι. Τέλος, το τόξο θα είναι αχρησιμοποίητο, σαν καινούριο. Σημειωτέον, όμως, ότι ο σκελετός πρέπει να έχει σκοτωθεί από τον παίκτη.

Συμπεριφορά
Η παρουσία ενός σκελετού είναι ανιχνεύσιμη λόγω του απαλού κροταλίσματος των κοκκάλων του. Θα περπατά και θα χοροπηδά χωρίς σκοπό έως ότου εντοπίσει τον παίκτη. Σε αυτό το σημείο, θα αρχίσει να πυροβολεί εναντίον του παίκτη με μέτριο στόχο, σημαδεύοντας το κεφάλι όταν είναι υγιές και τον κορμό όταν έχει πληγωθεί. Όταν πλησιάζει το στόχο του, ο σκελετός θα κάνει κάποια βήματα προς τα αριστερά αμέσως προτού πυροβολήσει. Έπειτα, θα υποχωρήσει τρέχοντας, έτσι ώστε να είναι πιο δύσκολο να χτυπηθεί. Ωστόσο, αυτές οι τάσεις συχνά οδηγούν τους σκελετούς να κολλήσουν σε μικρές εσοχές ή λάβα.

Εάν ένα βέλος ενός σκελετού χτυπήσει ένα άλλο εχθρικό mob, τότε αυτό το mob θα επιτεθεί στο σκελετό σαν να επετίθετο στον παίκτη - τα creepers, λ.χ. θα εκραγούν εάν βρίσκονται κοντά σε σκελετό που τα έχει κτυπήσει. Ο σκελετός θα συνεχίσει να επιτίθεται στον παίκτη έως ότου χτυπηθεί από το προσβληθέν mob. Γενικά, τα mobs πάντα θα εξαπολύουν επίθεση εναντίον του τελευταίου mob (συμπεριλαμβανομένου του Παίκτη) που τούς έχει κάνει ζημιά. Επιπρόσθετα, οι σκελετοί επιτίθενται στο τελευταίο mob που τόξευσαν. Έτσι, σε περίπτωση που ένας σκελετός τοξεύσει έναν άλλον, λ.χ, θα καταλήξουν σε αψιμαχία μεταξύ των δύο. Εάν, όμως, ο παίκτης παρέμβει, τότε και οι δύο (σκελετοί) θα επιτεθούν στον παίκτη.

Στο στιγμιότυπο 12w04a, οι σκελετοί δεν κάνουν καμία προσπάθεια να αποφύγουν το φως του ηλίου.



Μάχη
Οι σκελετοί αποτελούν μεγαλύτερη απειλή επειδή χτυπούν από απόσταση, και αποφεύγουν τα χτυπήματα του παίκτη χοροπηδώντας, κάνοντας βήματα στο πλάι κτλ. Αυτό μπορεί να αποβεί ιδιαίτερα προβληματικό εάν ο παίκτης δε διαθέτει τόξο. Οι σκελετοί, μολονότι είναι τόσο ευέλικτοι, μπορούν να οδηγηθούν μέσω προσεκτικών κινήσεων σε τοίχο και εκεί να τερματιστούν με ένα σπαθί.

Το επιτίθεσθαι σε έναν σκελετό ενώ κολυμπάτε είναι κακή ιδέα, διότι το νερό σάς επιβραδύνει στο σημείο που αποτελείτε εύκολο στόχο για αυτόν. Έπειτα από το Beta 1.8, τα βέλη τους ταξιδεύουν σε ευθεία γραμμή, όμως πριν από αυτό, διέγραφαν ευρύ τόξο στον ουρανό, κάνοντάς τα να προσκολλώνται ενίοτε στο ταβάνι. Εάν ο σκελετός βρίσκεται σε χώρο ύψους 2 blocks, τότε είναι πολύ δύσκολο να σάς πετύχουν εκτός εάν βρίσκεστε πολύ κοντά του, ή εάν είναι πληγωμένος και τοξεύει από το σώμα του.

Μετά από το Beta 1.9 Pre-release 5, οι Σκελετοί, οι Γουρουνάνθρωποι Ζόμπι και τα ζόμπι μπορούν να πάθουν ζημιά από Splash Potions ανάρρωσης.

Οι σκελετοί που έχουν τοξεύσει ουδέτερα ή εχθρικά mobs θα υποστούν επίθεση από αυτά. Επωφεληθείτε από αυτό και κάντε ένα ζόμπι να σας ακολουθήσει προς έναν σκελετό, ο οποίος θα πυροβολήσει, θα πετύχει το ζόμπι και θα το κάνει να του επιτεθεί. Κατά πάσα πιθανότητα, το ζόμπι θα νικήσει, και τα αντικείμενα του ζόμπι είναι έτοιμα να μαζευτούν.

Εάν ο παίκτης έχει αρκετούς πόντους ζωής και πείνας, μπορεί να κάνει κύκλους και να χοροπηδά γύρω από τον σκελετό και να του ορμήσει με ένα σπαθί έως ότου πεθάνει. Πιθανότατα θα χτυπηθείτε, οπο΄τε μην το κάνετε εάν έχετε χαμηλή υγεία ή υπάρχουν άλλα εχθρικά mobs στην περιοχή.

Αμυντικά μέτρα
Οι σκελετοί είναι ευάλωτοι στο φως του ηλίου (όταν δεν στέκονται στο νερό), λάβα, φωτιά, πτώσεις, ασφυξία, και επαφή με κάκτους. Έχουν επίσης την δυνατότητα να ανεβαίνουν σκάλες. Οι επίγειοι πληθυσμοί σκελετών μπορούν να ελεγχθούν εάν ο παίκτης κοιμάται τακτικά σε ένα κρεβάτι το σούρουπο, μιας και οι σκελετοί εμφανίζονται τη νύχτα, εάν τούς δοθεί η ευκαιρία. Οι παίκτες μπορούν να ακούσουν για σκελετούς μέσω των ήχων που παράγουν σε σπήλαια, που μοιάζουν με "κλικ" και ξυλόφωνο. Έτσι, μπορούν να χρησιμοποιήσουν γωνίες και κλειστούς χώρους προς όφελός τους.

Προστασία μέσω Κατασκευών
Καλός φωτισμός γύρω από και μέσα σε κλειστούς χώρους είναι απαραίτητος για την αποτροπή σκελετών (και άλλων εχθρικών Mobs από το να εμφανιστούν.

Ιστορία
Οι σκελετοί ήταν ένα εχθρικό mob το οποίο εμφανίστηκε στοSurvival Test. Εμφανίζονταν αυθαίρετα στο Survival και ακολουθούσαν τον παίκτη, όπως και τα ζόμπι. Τόξευαν μωβ βέλη, φαίνονταν να τοξεύουν πιο γρήγορα και ακανόνιστα και απελευθέρωαν 6 βέλη μικρού βεληνεκούς προς όλες τις κατευθύνσεις όταν πέθαιναν. Πυροβληθέντα βέλη μπορούσαν να μαζευτούν και να χρησιμοποιηθούν από τον παίκτη. Οι σκελετοί πέθαιναν με 5 χτυπήματα και μπορούσαν να εμφανιστούν με NPC πανοπλία (η οποία δεν τούς προστάτευε καθόλου). Έδιναν στον παίκτη 120 πόντους όταν πέθαιναν.

Στο Alpha, οι σκελετοί άφηναν πίσω τους 0 - 2 βέλη όταν πέθαιναν. Έπειτα από το Alpha 1.2.0 (αλλιώς γνωστό ως Halloween Update, οι σκελετοί κρατούν ένα τόξο στο δεξί τους χέρι.

Έπειτα από το Beta 1.2, οι σκελετοί μπορούν να αφήσουν 0 - 2 κόκκαλα μαζί με τα βέλη. Αυτά τα κόκκαλα μπορούν να μετατραπούν σε Bone Meal, το οποίο μπορεί να αναμιχθεί με άλλα συστατικά προς παραγωγήν Βαφών ή να δοθεί σε σιτάρι και βλαστάρια για να τα κάνει να ωριμάσουν στιγμιαία. Στο Beta 1.4, τα κόκκαλα των σκελετών μπορούσαν να χρησιμοποιηθούν για να εξημερώσουν λύκους. Έπειτα από το Beta 1.6.6, η εφαρμογή Bone Meal σε ένα block γρασιδιού μεγαλώνει ψηλό γρασίδι και λουλούδια. Έπειτα από το Beta 1.8, οι σκελετοί έχουν μεγαλύτερα τόξα τα οποία κρατάνε πιο ρεαλιστικά (τα τόξα είναι κανονικά), καθώς και πυροβολούν λίγο πιο αργά. Ωστόσο, τα βέλη τους απελευθερώονονται με μεγαλύτερη δύναμη. Αυτό το update έφτιαξε επίσης ένα πρόβλημα όπου οι σκελετοί πυροβολούσαν από πάνω από τα κεφάλια τους. Επιπρόσθετα, έπειτα από το Beta 1.8, το Bone Meal μπορεί να εφαρμοστεί σε Μανιτάρια για να δημιουργήσει Γιγάντια μανιτάρια.

Στο εβδομαδιαίο 1.2 Pre-release 12w04a, η τεχνητή νοημοσύνη των σκελετών βελτιώθηκε, έτσι ώστε π.χ. εάν ένας σκελετός πάρει φωτιά στο φως της ημέρας, θα τρέξει στην κοντινότερη σκιά ή στιν κοντυνότερη πηγή νερού για να σωθεί. Η ίδαια τεχνητή νοημοσύνη προσανατολισμού που είχε δοθεί στα ζόμπι στο εβδομαδιαίο 1.2 Pre-release 12w03a δόθηκε στους σκελετούς στο 1.2 Pre-release 12w04a.

Ορίστε ένα βίντεο που δείχνει τις αλλαγές στον τρόπο προσανατολισμού των σκελετών. 

Έπειτα από το 12w06a, υπάρχει επίσης μια μικρή πιθανότητα ένας σκοτωθείς σκελετός να αφήσει πίσω του ένα τόξο.

Αξιοπερίεργα

 * Οι σκελετοί δεν μπορούν να πετύχουν τον παίκτη εάν ο παίκτης είναι ακίνητος και ο σκελετός δεν κινείται.
 * Τα πόδια των σκελετών έχουν την ίδια υφή με τα χέρια τους.
 * Εάν ο παίκτης βρίσκεται κάτω από ένα σκελετό, ο δεύετρος θα αυτοπυροβοληθεί.
 * Ένας σκελετός μέσα σε ένα Minecart θα καεί έπειτα από έκθεση στο φως του ηλίου.
 * Έπειτα από το Beta 1.8, οι σκελετοί κρατούν το τόξο τους πιο ρεαλιστικά από προηγούμενες εκδόσεις (με δύο χέρια αντί για ένα) και τραβούν τη χορδή πίσω.
 * Ένας σκελετός μπορεί να εμφανιστεί πάνω σε μία αράχνη έτσι ώστε να δημιουργηθεί ένας Αναβάτης Αράχνης.
 * Στη Λειτουργία Δημιουργίας, όταν ένας σκελετός τοξεύει τον παίκτη, το βέλος αποκρούεται και μπορεί να χτυπήσει το σκελετό ή άλλα mobs. Εάν ένας σκελετός τοξεύσει ένα άλλο εχθρικό ή ουδέτερο mob, τότε αυτό θα του επιτεθεί.
 * Οι σκελετοί μπορούν να ανέβουν σκάλες, αλλά δε θα πυροβολήσουν εναντίον του παίκτη όταν ανεβαίνουν. Δε χρησιμποιούν τις σκάλες προς όφελός τους, και συχνά τις χρησιμοποιούν απλώς αν είναι ακριβώς μπροστά τους όταν κυνηγούν τον παίκτη.
 * Στο Survival Test, οι σκελετοί τόξευαν βέλη με μωβ κορμό. Η υφή αυτή δε χρησιμοποιείται πια αλλά υπάρχει ακόμα στο arrows.png.
 * Ένας Σκελετός μπορεί να σκοτωθεί με τα ίδια του τα βέλη εάν ο παίκτης πετά ακριβώς από πάνω του στη Λειτουργία Δημιουργίας.
 * Εάν ένας σκελετός αυτοπυροβοληθεί, το βέλος δεν κολλά πάνω του.
 * Έπειτα από το Beta 1.9 pre 5, ένα Splash Potion αντίστασης στη φωτιά μπορεί να χρησιμοποιηθεί για να γλυτώσει έναν σκελετό από το να καεί στο φως του ήλιου.
 * Ένας σκελετός που χτυπήθηκε από ένα splash potion ζημιάς θα κερδίσει ζωή, ενώ αν χτυπηθεί από splash potion ανάρρωσης θα χάσει ζωή. Έχει επίσης ανοσία σε splash potions επαναφοράς και δηλητηρίου. Αυτό συμβαίνει επειδή οι σκελετοί είναι απέθαντοι.
 * Οι σκελετοί δεν μπρούν να δουν τον παίκτη μέσα από γυαλί.
 * Εάν ένας σκελετός δημιουργηθεί από Γεννήτρια Τεράτων στο επίπεδο δυσκολίας "ειρηνικό", τότε μπορεί να τοξεύσει ενάντια του παίκτη πριν εξαφανιστεί. Το βέλος, ωστόσο, δε θα κάνει ζημιά.
 * Οι σκελετοί μπορούν να αφήσουν πίσω τους ένα μαγεμένο τόξο όταν σκoτωθούν, αλλά αυτό γίνεται σπάνια. Υπάρχει μόνο 1/5 πιθανότητα, και όταν γίνει αυτό το τόξο συμπεριφέρεται σαν να είχατε "πληρώσει" 5 επίπεδα.

Αναφορές
Skelett Skeleton Esqueleto Squelette Csontváz Scheletro スケルトン 스켈레톤 Skelet Szkielet pt-br:Esqueleto Скелет 骷髅